section_heading: Ogranci plemićkih rodova
paragraph_text: Zbog kuge 1348. izumrlo je 74,9% casata (obitelji, odnosno ogranaka rodova), a novostvorenih je 28,45%. Između 1440. i 1450. broj casata narastao je za 91,41%. Punoljetnost se prvobitno stjecala s 20 godina, a nakon kuge 1348. dobna granica je snižena na 18. Godine 1594. Veliko vijeće ima 309 članova, a 1.272 ljudi su u vlastelinskom krugu. Pad Republike je, za razliku od tog broja, dočekalo oko 335 članova vlastele. Godine 1300. bilo je 1.700 vlastelina, a 1500.g. 2.000. Jedna casata ima 4-6 članova. U vlastelinskim kućanstvima 1300. živjelo je oko 2.500 ljudi, a 1500.g. oko 3.300. Sredinom 14. stoljeća Menčetići su najbrojniji plemićki rod (s 28 casata, nešto manje od 12% ukupnog broja). Od 1350. do 1500. broj Menčetićevih casata pao je s 28 na 17, a Gučetićevih se povećao sa 7 na 44.